# Zdzisław Pawlak

Zdzisław Pawlak (polonès: Zdzisław Ignacy Pawlak) (Łódź, 10 de novembre de 1926 - Varsòvia, 7 d'abril de 2006) va ser un matemàtic polonès.

## Vida i obra

Quan acabava els estudis primaris, Polònia va ser envaïda per l'exèrcit alemany, la seva vila annexionada al Tercer Reich amb el nom de Litzmannstadt i ell va ser obligat a treballar en una factoria de Siemens AG. Tot i així, el 1946 va poder superar l'examen de secundària i el 1947 va ingressar a la universitat tècnica de Łódź, de la qual es va transferir el 1949 a la universitat tècnica de Varsòvia, en la qual es va graduar el 1951 en enginyeria de telecomunicacions. A continuació va iniciar treballs de recerca a l'Acadèmia Polonesa de Ciències, en la qual va obtenir el doctorat el 1958 amb una tesi sobre les aplicacions de la teoria de grafs.
Els dos anys següents (1957-1959) va tornar a la universitat tècnica de Varsòvia, on va participar en la construcció dels primer ordinadors polonesos i, a partir de 1959, va combinar la seva feina a l'Acadèmia amb la docència a la Universitat.
Durant els primer temps de la seva carrera científica, Pawlak es va concentrar en aspectes de la lògica computacional i la teoria d'autòmats, però a partir dels anys 1970's es va anar inclinant cap els sistemes de recuperació d'informació. A partir dels anys 1980's el seu interés es va concentrar en desenvolupar una nova idea seva: el conjunt aproximatiu, un tipus de conjunt matemàtic que està emparentat amb els conjunts borrosos i la lògica difusa. Per aquests treballs se'l considera el pioner de l'intel·ligència artificial a Polònia.

## Referències

* ↑ Polkowski, 2017b, p. 13.
* ↑ Skowron i Zbigniew, 2013, p. 2.
* ↑ Peters i Skowron, 2007, p. 1.
* ↑ Słowinski, 2006, p. 2419.
* ↑ Słowinski, 2006, p. 2420.
* ↑ Peters i Skowron, 2007, p. 10 i ss.
* ↑ Peters i Skowron, 2007, p. 31.

## Bibliografia

* Peters, James F.; Skowron, Andrzej «Zdzisław Pawlak life and work (1926–2006)» (en anglès). Information Sciences, Vol. 177, Num. 1, 2007, pàg. 1-2. DOI: 10.1016/j.ins.2006.06.004. ISSN: 0020-0255.
* Polkowski, Lech «From Leśniewski, Łukasiewicz, Tarski to Pawlak: Enriching Rough Set Based Data Analysis. A Retrospective Survey» (en anglès). Fundamenta Informaticae, Vol. 154, Num. 1-4, 2017a, pàg. 343-358. DOI: 10.3233/FI-2017-1570. ISSN: 0169-2968.
* Polkowski, Lech. «Zdzislaw Pawlak as I Saw Him and Remember Him Now». A: Guoyin Wang, Andrzej Skowron, Yiyu Yao, Dominik Ślęzak, Lech Polkowski (eds.). Thriving Rough Sets (en anglès). Springer, 2017b, p. 13-20. ISBN 978-3-319-30845-6.
* Skowron, Andrzej; Zbigniew, Suraj. Rough Sets and Intelligent Systems (en anglès). Springer, 2013. ISBN 978-3-642-30343-2.
* Słowinski, R. «Obituary: Zdzislaw Pawlak» (en anglès). Fuzzy Sets and Systems, Vol. 157, Num. 18, 2006, pàg. 2419-2422. DOI: 10.1016/j.fss.2006.05.014. ISSN: 0165-0114.

## Enllaços externs

* O'Connor, John J.; Robertson, Edmund F. «Zdzisław Pawlak» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Zdzisław Pawlak» (en anglès). Alchetron, the Free Social Encyclopedia, 2022. [Consulta: 10 setembre 2023].
* «Zdzisław Pawlak. Person Profile» (en anglès). Warsaw University of Technology. [Consulta: 10 setembre 2023].